stanford-oval/wikipedia huggingface dataset:
Monika Kallies

| Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Maa:   Itä-Saksa> Naisten soutu. |
| --- | --- | --- | --- |
|  Kultaa | Montreal 1976 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Nottingham 1975 | kahdeksikko |  |
Monika Kallies (myöh. Leschhorn, s. 31. heinäkuuta 1956 Stralsund) on saksalainen, Itä-Saksaa edustanut soutaja. Hän voitti kahdeksikossa maailmanmestaruuden Nottinghamissa 1975 ja olympiakultaa Montrealissa 1976.
Monika Leuenberger

| Mitalit> Maa:  Sveitsi.Naisten jääkiekko.EM-kilpailut  | Mitalit> Maa:  Sveitsi.Naisten jääkiekko.EM-kilpailut  | Mitalit> Maa:  Sveitsi.Naisten jääkiekko.EM-kilpailut  | Maa:  Sveitsi> Naisten jääkiekko. |
| --- | --- | --- | --- |
|  Pronssia | Riika 1995 | jääkiekko |  |
Monika Leuenberger (s. 11. huhtikuuta 1973 Zürich, Sveitsi) on sveitsiläinen urallaan puolustajana pelannut jääkiekkoilija. Hän pelasi Sveitsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa. MM-kilpailuissa hän edusti maajoukkuettaan sen ollessa A-sarjatasolla Kanadassa 1990, Suomessa 1992, Yhdysvalloissa 1994, Suomessa 1999, Kanadassa 2004, Kanadassa 2007, Kiinassa 2008 sekä Suomessa 2009 ja sen ollessa B-sarjatasolla Yhdysvalloissa 2001 ja Ruotsissa 2005. EM-kilpailuissa Leuenberger edusti Sveitsiä Riiassa 1995, jolloin Sveitsi saavutti pronssia. Pelaajauransa jälkeen hän on toiminut apuvalmentajana Sveitsin naisten ylimmällä jääkiekkosarjatasolla ja päävalmentajana toiseksi ja kolmanneksi korkeimmilla sarjatasoilla.
Missä kuljimme kerran (elokuva)

| Missä kuljimme kerran> Där vi en gång gått |
| --- | --- |

Ohjaaja:  Peter Lindholm
Käsikirjoittaja:   Jimmy Karlsson  Kjell Westö 
Perustuu:  Kjell Westön romaaniin Missä kuljimme kerran
Tuottaja:   Aleksi Bardy  Annika Sucksdorff 
Säveltäjä:  Mauri Sumén
Kuvaaja:  Rauno Ronkainen
Leikkaaja:  Anders Refn
Tuotantosuunnittelija:  Kaisa Mäkinen
Pukusuunnittelija:  Anna Vilppunen
Lavastaja:  Kaisa Mäkinen
Pääosat:   Jessica Grabowsky  Jacob Örhman  Andreas af Enehielm  Oskar Pöysti  Niklas Groundstroem  Martin Bahne  Elmer Bäck 
Valmistustiedot
Valmistusmaa:  Suomi
Tuotantoyhtiö:  Helsinki-filmi
Levittäjä:  Scanbox Entertainment Finland
Ensi-ilta:   2011-10-2828. lokakuuta 2011  
Kesto:  120 minuuttia
Alkuperäiskieli:  ruotsi
Budjetti:  900 000 euroa
Katsojat:  45 935
Aiheesta muualla
IMDb
Elonet
Infobox OKNimi-testi OK: 
Missä kuljimme kerran (ruots. Där vi en gång gått) on vuonna 2011 ensi-iltansa saanut suomalainen historiallinen draamaelokuva, jonka on ohjannut Peter Lindholm. Se perustuu Kjell Westön samannimiseen romaaniin vuodelta 2006. Elokuva on lyhennetty versio kuusiosaisesta televisiosarjasta.
Rooleissa

| 0 | 1 | 2 |
| --- | --- | --- |
|  Jessica Grabowsky   | … |  Louise ”Lucie” Lilliehjelm   |
|  Jakob Öhrman   | … |  Eric ”Eccu” Widing   |
|  Andreas af Enehielm   | … |  Allan ”Allu” Kajander   |
|  Oskar Pöysti   | … |  Cedric ”Cedi” Lilliehjelm   |
|  Niklas Groundstroem   | … |  Ivar Grandell   |
|  Martin Bahne   | … |  Henning Lund   |
|  Elmer Bäck   | … |  Enok Kajander   |
Aiheesta muualla

Missä kuljimme kerran Internet Movie Databasessa (englanniksi)
Missä kuljimme kerran Elonet.
Mustangin piirikunta

| Mustangin piirikunta मुस्ताङ, Mustāṅ |
| --- | --- |

 Mustangin piirikunnan sijainti Nepalissa.
 Koordinaatit: 28.7851°N, 83.7319°E 
Valtio:     Nepal
Kehitysalue:  Läntinen kehitysalue
Vyöhyke:  Dhawalagiri
Hallinto:  
 – hallinnollinen keskus:  Jomsom (1 370 as., 2011)
Pinta-ala:  3 573 km²
Väkiluku (2011)  ():  13 452
 – väestötiheys:  3,8 as./km²
HDI (2011):  0,508
Lyhenteet:  
 – ISO 3166:  NP-DH
 
ddcmustang.gov.np
 Mustangin piirikunnan kartta. Piirikunnan hallintokeskus (2011) on merkitty kartalle  sinisellä symbolilla. 
Mustangin piirikunta (nepaliksi मुस्ताङ, Mustāṅ) on yksi Nepalin 75 piirikunnasta. Se sijaitsee Nepalin Läntisen kehitysalueen Dhawalagirin vyöhykkeellä. Pohjoisessa piirikunnan naapurina on Kiinan Tiibetin autonominen alue, idässä Manangin, etelässä Myagdin ja lännessä Dolpan piirikunta.
Mustangin piirikunnassa asui vuonna 2011 yhteensä 13 452 henkeä (14 981 as. vuonna 2001). Piirikunnan pinta-ala on 3 573 neliökilometriä ja väestötiheys 3,8 as./km2. Hallinnollinen keskus on Jomsomin kyläkehityskomitean alue (1 370 as., 2011).
Luonnonmaantieteellisesti piirikunta luetaan osaksi Nepalin Läntistä vuoristovyöhykettä. Tarkemmassa jaottelussa piirikunnasta 0,0 % voidaan luokitella subtrooppiseen, 4,0 % lauhkeaan, 4,7 % subalpiniseen, 2,7 % alpiniseen, 79,8 % Trans-Himalajan ja ylempään vuoristovyöhykkeeseen (nival zone) kuuluvaksi.
Vuoristotie Mustangin piirikunnassa.
Jomsomin pääkatu.
Taloja Jomsomin kylässä.
Tsrangin kylä ympäristöineen.
Tsrangin kylää.
Tsarangin luostari.
Vuoristonäkymä.
Gyakarin kylä ympäristöineen.
Tie Mukrinathin temppeliin.
Lupran kylä.
Leten kylä.
Jakki ja vuoristopuro.
Gandaki9jokea Ghasan lähistöllä.
Gandakijokea kuivana vuodenaikana.
Aiheesta muualla

Kuvia tai muita tiedostoja aiheesta Mustangin piirikunta Wikimedia Commonsissa
District Development Comittee Mustang (englanniksi) (ddcmustang.gov.np)
(233961)

| (233961) 2010 AA3> Löytäminen |
| --- | --- |
Löytäjät:  A. Lowe
Löytöaika:  7. tammikuuta 2010
Kiertoradan ominaisuudet
Keskietäisyys Auringosta:  2,73 AU
Pienin etäisyys Auringosta:  2,55 AU
Suurin etäisyys Auringosta:  2,91 AU
Eksentrisyys:  0,066
Kiertoaika Auringon ympäri:  1652 päivää 4,52 vuotta
Inklinaatio:  15,01°
Fyysiset ominaisuudet
Läpimitta:  2–5 km
Pyörähdysaika:  ? h
Absoluuttinen kirkkaus:  15,7
(233961) 2010 AA3 (kirjoitetaan myös (233961) 2010 AA3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AA3:n absoluuttinen magnitudi (H) on 15,7, sen läpimitta on todennäköisesti välillä 2–5 kilometriä.
Monika Krupa

| Monika Krupa |
| --- | --- |
 Monika Krupa vuonna 2008
Henkilötiedot
Syntynyt: 3. joulukuuta 1977 (ikä 46) Wrocław, Puola
Kansalaisuus:   puolalainen
Shakinpelaaja
Titteli:  naisten suurmestari (2008)
Elo-luku:  2 140 (huhtikuu 2022)
Korkein Elo:  2 309 (lokakuu 2006)
Monika Krupa (o.s. Aksiuczyc, s. 3. joulukuuta 1977 Wrocław) on puolalainen shakinpelaaja. Hän saavutti vuonna 2008 naisten suurmestarin arvonimen. Huhtikuussa 2022 Krupan vahvuusluku oli 2 140, jolla hän oli Puolan aktiivipelaajien listalla 358:s. Parhaimmillaan Krupa on ollut lokakuussa 2006 vahvuusluvulla 2 309.
Krupa saavutti hopeaa Puolan naisten mestaruuskilpailuissa 1996, kun mestaruuden voitti Agnieszka Brustman.
Krupan puoliso Krzysztof pelaa myös shakkia ja hänellä on FIDE:n mestariehdokkaan arvonimi. He ovat kirjoittaneet yhdessä kaksi shakkikirjaa: Szachy: Królestwo geniuszu i fantazji (2013) ja Królestwo Szachów. Słonie Hannibala  i Napoleon w żółtym kabriolecie (2017).
Aiheesta muualla

Kuvia tai muita tiedostoja aiheesta Monika Krupa Wikimedia Commonsissa
Monika Krupa ChessGames.com-sivustolla (englanniksi)
(233960)

| (233960) 2010 AX2> Löytäminen |
| --- | --- |
Löytäjät:  A. Lowe
Löytöaika:  7. tammikuuta 2010
Kiertoradan ominaisuudet
Keskietäisyys Auringosta:  3,25 AU
Pienin etäisyys Auringosta:  3,02 AU
Suurin etäisyys Auringosta:  3,48 AU
Eksentrisyys:  0,070
Kiertoaika Auringon ympäri:  2139 päivää  5,86 vuotta
Inklinaatio:  11,57°
Fyysiset ominaisuudet
Läpimitta:  3–6 km
Pyörähdysaika:  ? h
Absoluuttinen kirkkaus:  15,0
(233960) 2010 AX2 (kirjoitetaan myös (233960) 2010 AX2) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi A. Lowe vuonna 2010. Koska 2010 AX2:n absoluuttinen magnitudi (H) on 15,0; sen läpimitta on todennäköisesti välillä  3–6 kilometriä. 2010 AX2 kiertää Aurinkoa päävyöhykkeen ulko-osissa ja sen kiertoaika on 5,86 vuotta.
(15874)

| (15874) 1996 TL66 |
| --- | --- |

Löytäminen
Löytäjät:  D. C. Jewitt,   J. X. Luu,   C. Trujillo,  J. Chen
Löytöaika:  9. lokakuuta 1996
Kiertoradan ominaisuudet
Keskietäisyys Auringosta:  12,401836 miljoonaa km 82,901 AU
Pienin etäisyys Auringosta:  5,240211 miljoonaa km 35,029 AU
Suurin etäisyys Auringosta:  19,563460 miljoonaa km 130,774 AU
Eksentrisyys:  0,577
Kiertoaika Auringon ympäri:  275 701,583 d (754,83 vuotta)
Keskiratanopeus:  2,98 km/s
Inklinaatio:  24,018°
Fyysiset ominaisuudet
Päiväntasaajan halkaisija:  ~ 632 km
Massa:  2.6?×1020 kg 
Putoamiskiihtyvyys pinnalla:  ~0,17 m/s2
Pakonopeus:  ~0,33 km/s
(15874) 1996 TL66 on transneptuninen kohde hajanaisen kiekon alueella, joka löydettiin vuonna 1996. Se oli löytöhetkellä suurin tunnettu Kuiperin vyöhykkeen objekti. Sen läpimitaksi on arvioitu 630 kilometriä.
Monika Beňová

Monika Beňová
Monika Beňová (s. 15. elokuuta 1968) on slovakialainen poliitikko. Hän istuu Euroopan parlamentissa sen sosiaalidemokraattisen ryhmän jäsenenä.
Beňová syntyi Bratislavassa ja toimi vuosina 2000–2004 Slovakian sosiaalidemokraattisen puolueen varapuheenjohtajana.
Aiheesta muualla

Kuvia tai muita tiedostoja aiheesta Monika Beňová Wikimedia Commonsissa
Monika Beňová Euroopan parlamentin jäsenet. Euroopan parlamentti.
Murelampi

| Murelampi |
| --- | --- |
Valtiot:  Suomi
Maakunnat:  Pirkanmaa, Keski-Suomi
Kunnat:  Mänttä-Vilppula, Keuruu
Koordinaatit:  62°09′38″N, 24°26′30″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Ukonselkään 
Järvinumero:  35.622.1.011
Mittaustietoja
Pinnankorkeus:  116,9 m  
Rantaviiva:  0,673 km  
Pinta-ala:  2,736 ha  
Saaria:  ei saaria 
 fiMurelampi 
Murelampi  on Pirkanmaalla Mänttä-Vilppulassa ja Keuruulla Kolhon kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,7 hehtaaria ja se on 200 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 650 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Ukonselän lähialueeseen (35.622) se kuuluu.
Morgawr

Morgawr on olento, jonka olemassaolosta ei ole muuta todistetta kuin lukemattomat havainnot ja muutamat valokuvat, jotka eivät ole kovinkaan tarkkoja. Havainnot tästä kyttyräselkäisestä olennosta on tehty Isossa-Britanniassa Cornwallin kreivikunnassa. Otuksen ulkonäöstä tulee mieleen tunnetumpi vesiolento Loch Nessin hirviö. Molempia epäillään joutsenlisko plesiosaurukseksi, joka kuoli sukupuuttoon dinosaurusten aikoihin. Morgawrin nimi on kornin kieltä ja tarkoittaa merijättiläistä.
Aiheesta muualla

http://www.clarew.freeserve.co.uk/morgawr.htm (Arkistoitu – Internet Archive)
Muinaisen Kioton historialliset monumentit

| Muinaisen Kioton historialliset monumentit |
| --- | --- |
 Buddhalaisen Byōdō-in-temppelin feeniks-halli Ujissa.
Maailmanperintökohde
Sijainti:   Kioto, Uji ja Ōtsu, Japani
Tyyppi:  Kulttuurikohde
Kriteerit:  II, IV
Tunnusnumero:  688
Valintahistoria
Valintavuosi:  1994
Muinaisen Kioton historialliset monumentit on Unescon maailmanperintöluettelon kohde, johon kuuluu 13 buddhalaista temppeliä, 3 šintolaista pyhäkköä ja linna. Kohteet sijaitsevat Kioton, Ujin ja Ōtsun kaupungeissa.
Monumentit otettiin maailmanperintöluetteloon kahden kriteerin perusteella. ICOMOSin mukaan Kioto oli merkittävä uskonnollisen ja maallisen arkkitehtuurin keskus 700-luvulta 1600-luvulle ja näin on ollut vaikuttamassa japanilaisen kulttuuriperinteen kehitykseen ja myös koko maailman puutarhaperinteen kehitykseen 1800-luvulta eteenpäin. Lisäksi Kioton monumentit edustavat japanilaisen esimodernin arkkitehtuurin ja puutarhasuunnittelun huippua.
Kohteet

Seuraavat 17 kohdetta kuuluvat muinaisen Kioton historiallisiin monumentteihin:
Kamigamon pyhäkkö
Shimogamon pyhäkkö
Tō-ji
Kiyomizu-dera
Enryaku-ji
Daigo-ji
Ninna-ji
Byōdō-in
Ujigamin pyhäkkö
Kōzan-ji
Saihō-ji
Tenryū-ji
Rokuon-ji
Jishō-ji
Ryōan-ji
Nishi Hongan-ji
Nijōn linna
Galleria

Šintolainen Shimogamo-jinja, eli alempi Kamon pyhäkkö.
Kioton Nijōn linna.
Aiheesta muualla

Kuvia tai muita tiedostoja aiheesta muinaisen Kioton historialliset monumentit Wikimedia Commonsissa
Monumentit Unescon sivuilla (englanniksi)
Monumentit Kioton kaupungin sivuilla (englanniksi)
Mureiini

Peptidoglykaanin rakenne.
Peptidoglykaani eli mureiini (PGN) on bakteerien soluseinän rakennusaine. Se antaa bakteereille muodon ja vaikuttaa soluliman osmoottiseen paineeseen.
Peptidoglykaanikerroksen paksuus vaihtelee eri bakteerilajeilla.Grampositiivisilla bakteereilla peptidoklygaania on useita kerroksia, ja sen kokonaispaksuus on 30-100 nanometriä. Sen sijaan gramnegatiivisilla bakteereilla on vain yksi, tai korkeintaan muutama kerros peptidoglykaania muodostaen 2-3 nm paksun peptidoglykaanikerroksen.
Koostumus

Peptidoglykaani muodostaa suuren, verkkomaisen, aminosokereista muodostuvan makromolekyylin bakteerisolun pinnalle. Lineaariset glykaanit, jotka muodostuvat N-asetyyliglukosamiinista (GlcNAc) ja N-asetyylimuramiinihaposta (MurNAc), ovat kiinnittyneet toisiinsa lyhyiden peptidien avulla β-1,4- glykosidisidoksilla.  Kun bakteerisolut kasvavat ja jakautuvat, peptidoglykaani purkautuu aiheuttaen PGN-polymeerin hydrolysoitumisen entsyymien vaikutuksesta. Hydrolysointi voi vapauttaa ympäristöön liukoisia PGN-alayksiköitä, jotka voivat toimia signalointitekijöinä muille mikrobeille.
Peptidoglykaani ja antibiootit

Antibiooteista laajakirjoiset beetalaktaamiantibiootit vaikuttavat bakteerin soluseinän rakentamisessa tärkeässä roolissa oleviin entsyymeihin, penislliiniä sitoviin proteiineihin (PBP). Penisilliinin sitoutuminen bakteerin soluseinään häiritsee soluseinän peptidoglykaanien tuottoa ja estää näin bakteerien lisääntymisen.
Peptidoglykaani ja antibiootit > Peptidoglykaanin vapautumisen vaikutus suoliston mikrobiomiin

Beetalaktaamiantibioottihoito johtaa sekä suoliston kommensaalien että mahdollisten patogeenien PNG-synteesin häiriöön, jolloin bakteerisoluista vapautuu suuria määriä anhMurNAc-pep-molekyylejä. Nämä molekyylit ovat rakenteeltaan hyvin samanlaisia kuin PGN-alayksiköt, joiden on todettu indusoivan Candida albicans -hiivasienen hyyfakasvua. C. albicans on opportunisti patogeeni, jonka hyyfamuodon on todettu olevaen erityisen invasiivinen sen tunkeutuessa isännän kudoksiin ja sisäelimiin. Antibioottihoidon seurauksena syntynyt suoliston peptidoglykaanimyrsky siis altistaa C. albicans -hiivan aiheuttamalle kandidiaasi-taudille.
Mustaniskauikku

| Mustaniskauikku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Uikkulinnut Podicipediformes
Heimo::  Uikut Podicipedidae
Suku::  Australaasianuikut Poliocephalus
Laji::  poliocephalus
Kaksiosainen nimi
 Poliocephalus poliocephalus  (Jardine & Selby, 1827) 
 Mustaniskauikun levinneisyys
Katso myös
   Mustaniskauikku Wikispeciesissä   Mustaniskauikku Commonsissa 
Infobox OKNimi-testi OKIUCN-testi OK: 
Mustaniskauikku, aikaisemmalta nimeltään harmaapääuikku (Poliocephalus poliocephalus) on uikkulintuihin kuuluva lintulaji. Sen levinneisyysaluetta ovat Australia ja Uusi-Seelanti. Sen populaation suuruus on vakaa.
Ulkonäkö ja koko

Mustaniskauikku on pienehkö tummanharmaa-valkoinen uikku. Sen silmät ovat ruskeat, ja sillä on leuan alla musta läikkä ja niskassa musta juova. Pesimäaikaan aikuisen höyhenyksessä on koko päässä valkoisia juovia. Nuorilla linnuilla on valkoinen leuka ja kurkku ja raidallinen naama.
Levinneisyys ja elinympäristö

Mustaniskauikkua ei esiinny metsissä. Se on muuttolintu, ja se pesii Australian eteläosien järvissä.
Morganin piirikunta (Utah)

Morganin piirikunta (engl. Morgan County) on Yhdysvaltojen Utahin osavaltiossa sijaitseva piirikunta. Sen väkiluku oli 12 295 vuonna 2020. Piirikunnan hallintokeskus on Morganin kaupunki. Piirikunta perustettiin 17. tammikuuta 1862.
Aiheesta muualla

Kuvia tai muita tiedostoja aiheesta Morganin piirikunta (Utah) Wikimedia Commonsissa
2. armeija

2. armeija voi tarkoittaa seuraavien maiden yhtymiä:
Saksan keisarikunnan 2. armeija ensimmäisessä maailmansodassa
Saksan 2. armeija toisessa maailmansodassa
Saksan 2. panssariarmeija toisessa maailmansodassa
Australian 2. armeija
Brittiläinen 2. armeija
Ranskan 2. armeija
Italian 2. armeija
Japanin 2. armeija
Ottomaanien 2. armeija
Unkarin 2. armeija
Puolan 2. armeija
Venäjän keisarikunnan 2. armeija
Neuvostoliiton 2. armeija
Turkin 2. armeija
Yhdysvaltain 2. armeija
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Second Army
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”2. armeija”, voi hakea sivunnimihaulla, laajalla sivunnimihaulla tai tekstihaulla.
2. Lateraanikonsiili

Kymmenes ekumeeninen eli yleinen, koko "yhdeksi, pyhäksi, katoliseksi ja apostoliseksi" itsensä tunnustaman kirkon piispojen kirkolliskokous pidettiin vuonna 1139 Rooman Lateraanikirkossa. Sitä kutsutaan myös nimellä Toinen lateraanikonsiili.
Paavi Innocentius II:n aikana pidettyyn konsiiliin osallistui noin tuhat prelaattia sekä keisari Konrad III. Konsiili pyrki ratkaisemaan kirkkoa tuolloin repineen kiistan vastapaavi Analektus II:n asemasta. Kokous myös määräsi selibaatin pakolliseksi läntisen kristikunnan papeille. Kirkolliskokous myös erotti Sisilian kuninkaan Roger II:n kirkon sakramenttiyhteydestä eli julisti tämän pannaan. Se myös kielsi varsijousen käyttämisen kristittyjen välisissä sodissa. Viimeksi mainittu kielto jäi tosin käytännössä ilman merkitystä.
Ortodoksinen kirkko ei tunnusta tätä kirkolliskokousta todelliseksi ekumeeniseksi kirkolliskokoukseksi.
Museu Picasso

Barcelonan Picasso-museo.
Museu Picasso eli Picasso-museo (esp: Museo Picasso) on Espanjassa Barcelonassa sijaitseva Pablo Picasson taiteen museo. Teoksia on 4 251. Museo on avattu 1963. Museo sijaitsee La Riberassa Barcelonan pankkialueella viidessä keskiaikaisessa palatsissa.
Aiheesta muualla

Wikimedia Commonsissa on kuvia tai muita tiedostoja aiheesta .
Mureke

Mureke tomaattikastikkeella.
Mureke kastikkeella.
Mureke on mureketaikinasta muotoiltu pitkoa muistuttava tai pyöreä, uunissa yleensä vuoassa kypsennetty ruokalaji, joka leikataan viipaleiksi ennen tarjolle asettamista. Taikina valmistetaan jauhetusta tai muulla tavoin hienonnetusta lihasta, kalasta tai kasviksista ja mausteista sekä yleensä sideaineena käytetystä kananmunasta. Sidosaineeksi käy myös perunahiutaleet. Raaka-aineen mukaan murekkeita nimitetään kalamurekkeeksi, kasvismurekkeeksi tai lihamurekkeeksi.
Lihamureke

Lihamurekkeen ainesosina käytetään jauhelihaa, kananmunia, vettä, kermaviiliä tai kermaa, korppujauhoa, sipulia ja mausteita. Mureketaikinan sisään voidaan laittaa myös täyte, jonka aineksiksi sopii esimerkiksi juurekset, juusto, luumut, omenat tai sienet. Uunivuokaan erottuvasta paistoliemestä saadaan kastiketta, kun sitä suurustetaan vehnäjauhoilla, voi-jauhosuuruksella tai kermalla. Lihamureke voidaan tarjota syötäväksi joko kuumana tai kylmänä.
Yleistietoa

Mureke on liharuoka, joka koostuu makuvalintaan sopivasta lihasta, joka on muotoiltu leivän muotoon ja sitten paistettu tai savustettu. Sitä tarjoillaan usein lämpimänä pääruokana, mutta se voidaan myös paloitella ja tarjoilla kylmänä. Yleensä murekkeen teossa käytetään pihvilihaa tai usean lihan sekoitusta, kuten lammasta, karitsaa tai sikaa. Mureke on monella tapaa pâtén tyyppinen, joka kuitenkin on usein hienommin jauhettua. Se voidaan valmistaa joko paistinlaudalla tai muotissa, jolloin lopputulos on yleensä paistetun leivän muotoinen, vaikka muitakin muotoja voidaan luoda (sydän, neliö jne.).
Kalaa käytetään usein samalla tavalla Kaakkois-Aasiassa ja Keski-Amerikassa ruokaresepteissä, missä se on sekoitettu riisin kanssa ja paistettu uunissa. Kalkkunaa voidaan lisätä maissileivän täytteen, mausteiden ja vihannesten kera, viimeisteltynä kastikkeella, jolloin saadaan kokonainen "kalkkunaillallinen" yhteen murekkeeseen. Yhdysvalloissa Suuren laman aikaan oli suosittua lisätä maissilastuja tai -muroja murekkeen jatkeeksi; nykyään tätä käytetään vähentämään murekkeen rasvapitoisuutta ja lisäämään sen kiinteyttä.
Murekkeen uskotaan olleen olemassa yhtä kauan kuin jauhetun lihan. Useat murekereseptit on mukailtu lihapullaresepteistä itäisessä Yhdysvalloissa. Monet näistä resepteistä sisältävät pasta- tai tomaattikastiketta, joka kaadetaan valmisteltavan murekkeen päälle. Tällä saavutetaan paistamisessa rapea päällinen. Keskilännessä nämä kastikkeet on usein korvattu ketsupilla vaikkakin valmistustapa on samanlainen. Teksasissa grillauskastiketta käytetään samalla tavalla.
Mureke on erittäin muunneltava ruokalaji. Jauhettu liha on usein sekoitettu erilaisiin leivänmuruihin, maitoon/punaviiniin tai muuhun nesteeseen kastettuihin leivänpaloihin, erilaisiin jauhoihin sekä (kanan)muniin jolloin murekkeesta tulee taikinaisempaa. Suola, mausteet, yrtit ja paloitellut kasvikset (muun muassa sipuli, vihreä pippuri ja selleri) voivat olla mahdollisia murekkeen ainesosia. Toinen variaatio murekkeesta on lisätä se uuniin päällystettynä perunamuusilla ja voinokareella. Tämä lisää murekkeeseen herkullisen ruskistuksen ja kuorrutteen. Lisäksi mureke voidaan täyttää kananmunilla, juustoilla, kasviksilla, yrteillä, sienillä tai näiden yhdistelmillä. Mureke on parhaimmillaan erilaisten kastikkeiden ja lisukkeiden kera. Sitä voidaan pitää italialaisen keittiön ruokalajina lihapullamaisuutensa takia. Lisäksi se voidaan tarjoilla keskilännen aterioissa tai jopa soul food -aterioilla.
Koska mureketta on usein miltei mahdotonta tehdä väärin, sen huonoa valmistusta käytetään usein Yhdysvalloissa humoristisena tapahtumana.
Aiheesta muualla

Wikimedia Commonsissa on kuvia tai muita tiedostoja aiheesta .
Wikikirjastossa olevia murekereseptejä (englanniksi)
Museum of Broadcast Communications

Museum of Broadcast Communications on Chicagossa, Illinoisin osavaltiossa Yhdysvalloissa sijaitseva museo, joka pyrkii keräämään, säilyttämään ja esittämään sekä historiallista että tämänhetkistä radio- ja televisio-ohjelmistoa. Museo avattiin 1987, ja alkuvaiheessa se toimi Chicagon South Loopin alueella, josta se vuonna 1992 siirtyi Chicagon kulttuurikeskuksen tiloihin.  Museon toimintoihin kuuluu muun muassa näyttelyiden järjestäminen, kansallisen Radio Hall of Famen isännöinti ja julkaisutoiminta.
Aiheesta muualla

The Museum of Broadcast Communicationsin kotisivut (englanniksi)
Radio Hall of Fame (englanniksi)
Monika Kinnunen

Monika Kinnunen (tuolloin Rönnholm, neljäs oikealta) juoksemassa kolmannelle sijalle Euroopan cupin 1. divisioonan 1 500 metrin juoksussa kesäkuussa 1995 Turun urheilupuistossa.
Monika Ann-Kristin Kinnunen (o.s. Rönnholm, s. 18. tammikuuta 1970 Sulva) on suomalainen keskimatkojen juoksija. Kinnunen voitti 1 500 metrin juoksussa ja 800 metrin juoksussa ulkoradoilla yhteensä kuusi Suomen mestaruutta. Seuratasolla hän edusti mustasaarelaista IF Femmania vuoteen 1997 asti ja sen jälkeen Lahden Ahkeraa.
Kinnunen sijoittui 1 500 metrillä kymmenenneksi alle 20-vuotiaiden MM-kilpailuissa 1988. Ateenan MM-kilpailuissa 1997 hän osallistui sekä 800 että 1 500 metrille, joissa molemmissa karsiutui alkuerissä.
Kinnunen juoksi mailin sisäratojen Suomen ennätyksen 4.42,53 vuonna 1994 ja 1 500 metrillä alle 23-vuotiaiden sisäratojen Suomen ennätyksen 4.14,37 vuonna 1992. Edellisen rikkoi Sandra Eriksson vuonna 2016 ja jälkimmäisen Nathalie Blomqvist vuonna 2023.
Kinnunen meni naimisiin kolmiloikkaaja Janne Kinnusen kanssa 5. lokakuuta 1996.